تورکیه‌-نین ناتو-داکی دایمی نماینده‌سی، سفیر باسات اؤزتورک ناتو-نون قرارگاهیندا آنادولو خبر آژانسی‌نین موخبیرینه موصاحیبه وئردی.
اؤزتورک تورکیه‌-نین اس-400-لری آلماق قراری ایله باغلی ناتو باش کاتیبی ینس استولتنبرگ ین متفیق‌لرین ایسته‌دیک‌لری سلاح سیستمینی آلماق مسئله‌سینده مستقیل اولدوق‌لارینی، لاکین سلاح‌لی قوه‌لرین بیرگه فعالیت گؤستره بیلمه مسئله‌سی‌نین ده اهمیت‌لی اولدوغونو دا ان باشیندان بری سؤیله‌دیگینی خاطیرلاتدی.
سفیر اؤزتورک: "اس-400 مسئله‌سی امریکاداکی بعضی دایره‌لر طرفین‌دن اؤز مجراسیندان و باغلامیندان چیخاریلا‌راق داها بؤیوک ایکی طرف‌لی پروبلئمه چئوریلیب. بو چرچیوه‌ده امریکانین مسئولیتی بؤیوک‌دور" دئیه دانیشدی.
امریکانین ایلک باش‌لاردا اساس ناراحات‌لیغی‌نین حربی تجهیزاتین بیرگه فعالیت گؤستره بیلمه مسئله‌سی ایله باغلی اولدوغونو ایفاده ائتدیگینی بیلدیرن اؤزتورک تورکیه-‌نین ده بو ناراحات‌لیق‌لاری آرا‌دان قال‌دیرماق اوچون اس-400-لرین ناتو سیستم‌لرینه اینتقراسیا ائدیلمه‌یه‌جگیینی و بونا گؤره ده بیر پروبلئم یارانمایاجاغینی ایضاح ائتدیگینی قئید ائتدی.
اؤزتورک امریکانین سون دؤورده مسئله‌یه یئنی اؤلچولر علاوه ائتمک واسطه‌سیله مسئله‌نی سیاسی لشدیردیگینی و اس-400-لری اف-35 دؤیوش طیاره‌لری‌نین تداروکو ایله علاقه لندیردیگینی خاطیرلاتدی، تورکیه-‌نین اف-35 طیاره‌لری لاییحه‌سینه ان باشیندان بری داخیل اولدوغونا، بو چرچیوه‌ده جدی سرمایه‌لرله یاناشی اف-35-ین بیر چوخ حیسه‌سینی اورتدیگینه دقت چکدی.
تورکیه‌-نین اؤزونون ده ایستیفاده ائدجگی اف-35 طیاره‌لری‌نین گلجیینه تأثیر ائده‌جک و ضعیف‌لیگه سبب اولا‌جاق بیر وضعیت‌دن طبیعی اولا‌راق قاچاجاغینی قئید ائدن دایمی نماینده تورکیه-‌نین بو چرچیوه‌ده بیرگه ایشچی قروپون یارادیلماسینی تکلیف ائتدیگینی، امریکانین ناتو چرچیوه‌سینده ایشچی قروپونون یارادیلماسی مسئله‌سینه مثبت یاناشمادیغینی و ایکی طرف‌لی ایشچی قروپونا اوستونلوک وئردیگینی، لاکین بونون دا هله حیاتا کئچیریله بیلینمه‌دیگینی بیلدیردی.
